Herlambang dadi mata-matané Walanda. Déning Luidelmeyer, perwira staf Inteligents Veligheids DienstMariniers Brigade te Surabaya, kajibah nlusup menyang tlatah Républik Indonésia liwat garis dhémarkasi Majakerta. Perluné nupuk gambar wewadiné rumus bangun kimia ing pabrik mesiu Batu Jamus duwèké Repubik Indonésia ing wewengkon perang kuloné Gunung Lawu. Kadibyané Herlambang ora baèn-baèn, amarga dhèwèké sajhroné Perang Donya II ing Pasifik wis mbiyantu wadyabala US Army ngrebut ngalahaké wadyabala Jepang ing pulo-pulo Saipan, Mariane, Iwo Jima, Tarakan, Luzon kang dikomandhani déning Jendral Mc Arthur.